Advokaten i Benazir Bhutto-drapssak drept
Sikkerhetsvaktene greide ikke å stanse mennene, som gikk til angrep mot Zulfiqars bil nær hans hjem i den pakistanske hovedstaden Islamabad. Det ble løsnet tolv skudd, ti av dem traff statsadvokaten og han døde senere på ett av byens sykehus. En forbipasserende kvinne omkom da hun ble truffet av Zulfiqars bil, mens en av hans livvakter ble såret. Ifølge Islamabad-avisen The Dawn fikk Zulfiqar ekstra beskyttelse i fjor, etter at han og flere etterforskere som arbeidet med Bhutto-saken hadde mottatt trusler.Det var fredag ikke på det rene hvem som sto bak angrepet i et boligområde i Islamabad. Politiet sperret av området og finkjemmet det i et forsøk på å finne drapsmennene, men fredag formiddag norsk tid var ingen pågrepet. - Foreløpig er det ikke på det rene hvem drapsmennene er, men spekulasjonene går for fullt. Blant de mistenkte er Pakistans hemmelige tjenester og islamistgrupper som oppfordrer til jihad, hellig krig, mener BBCs medarbeider i Islamabad M. Ilyas Khan. Sikkerhetseksperten Amir Rana sier til nyhetsbyrået Reuters at Zulfiqar trolig ble drept på grunn av sitt arbeid med å finne de skyldige bak attentatet mot Benazir Bhutto. Hun ble drept under et valgmøte i Rawalpindi rett sørøst for Islamabad i desember 2007.Ingen er til nå arrestert eller dømt for Bhutto-drapet. Drapet på statsadvokat Zulfiqar skjedde bare noen dager etter at Pakistans tidligere president Pervez Musharraf ble satt i varetekt, siktet for ikke å ha gitt Bhutto god nok beskyttelse i forkant av attentatet. Benazir Bhutto var kjent som en nådeløs kritiker av Taliban og andre ytterliggående islamistgrupper. Ifølge Reuters ble hun betraktet med dyp mistenksomhet av mange medlemmer av Pakistans sikkerhetstjenester og militære styrker. Chaudry Zulfiqar hadde tidligere også ansvaret for den pakistanske delen av etterforskningen etter terrorangrepene i den indiske storbyen Mumbai i 2008. 166 mennesker ble drept i angrepet, som indiske myndigheter mener pakistanske terrorister sto bak
Statsadvokat Chaudry Zulfiqar kom aldri fram til fredagens møte i høringene om drapet på Pakistans tidligere statsminister Benazir Bhutto. Attentatmenn skjøt og drepte ham med ti kuler.